Hotel Bristol (Oslo)

Hotel Bristol er et hotell i Kristian IVs gate 7 i sentrum av Oslo. Det ble etablert i 1916 av den danske hotellmannen Waldemar Jensen, som hadde arbeidet som hovmester
på Grand Hotel i Oslo.Knut Are Tvedt (red): Oslo byleksikon, Kunnskapsforlaget 2010, side 101, ISBN 978-82-573-1760-7

Selve bygningen ble tegnet av Finn Rahn, og hotellet åpnet i 1920. Hotellet var særlig kjent for Den Mauriske Hall som Rahn hadde fått inspirasjon til under opphold i Marokko. (besøkt 20. juli 2014)

I 1960 ble hotellet utvidet med et tilbygg av F.S. Platou, og i 1974 ble det overtatt av Olav Thon. 

 Bristol-orkesteret/Columbia Danseorkester 
Den Mauriske Hall ble bygget som danserestaurant, og ble raskt et populært dansested. Hotellet hadde kontrakt med et fast jazzorkester, som de første årene ble ledet av kanadisk-engelske Jack Harris.

Senere ble Harris etterfulgt av blant andre Thode Fagelund og Willie Vieth som orkesterledere. Fra 1938 til 1946 var det Øivind Bergh (1909–1987) som ledet orkesteret på Bristol. Under Berghs ledelse spilte Bristol-orkesteret inn en rekke grammofonplater for plateselskapet Columbia Records norske avdeling; endel av platene under hotellorkesterets navn, mens andre bar navnet «Columbia Danseorkester». Per 2025 finnes det 80 grammofonplater registrert under «Columbia Danseorkester» (med ett spor/én sang eller melodi på hver side) i Nasjonalbibliotekets samling.

I 1946 sluttet Bergh på Bristol, og begynte å arbeide i NRK. De fleste av musikerne fra Mauriske hall fulgte med Bergh til NRK, og noen år senere fikk det nye studioorkesteret navnet Kringkastingsorkesteret.

 Bildegalleri 

 Oslorapporten (1939) 
I 1939 ble Oslorapporten skrevet av Hans Ferdinand Mayer under hans opphold på hotellet.

Referanser

Eksterne lenker


Bristol
Kategori:Etableringer i 1916
Kategori:Kulturminner i Sentrum (Oslo)
Kategori:Thon Hotels
Kategori:Byggverk fullført i 1920